સિવિલ હોસ્પિટલના ‘દિવ્યાંગ' કમ્પ્યૂટર કેસ રાઈટર ગ્રૂપ ઓપીડી એન્ડ ઈમરજન્સી ટ્રોમા વિભાગના ૧૬ કર્મચારીઓને ચાલુ મહિને નોકરીમાંથી પાણીચુ આપી દેવાયું છે. આ કર્મચારીઓ છેલ્લા ૧૫ વર્ષથી સિવિલમાં કેસ રજિસ્ટ્રેશનનું કામ કરી રહ્યા હતાં. આ કર્મચારીઓને નોકરી વિહિન થઇ જતા તેમના પરિવાર માટે બે ટંકનું ભોજન લેવું મુશ્કેલ બની ગયું છે. આવી સ્થિતિમાં આ કર્મચારીઓએ વડાપ્રધાનને પત્ર લખી ન્યાય અપાવવા વિનંતી કરી છે.